L 165/62
1.7.5.
HU
Az Európai Unió Hivatalos Lapja
2023.6.29.
Kereskedelmi tájékoztató anyagok A gépet vagy a kapcsolódó terméket bemutató kereskedelmi tájékoztató anyagok nem lehetnek ellentétesek az egészségvédelmi és biztonsági utasításokkal.
A gép vagy a kapcsolódó termék teljesítményének jellemzőit bemutató kereskedelmi tájékoztató anyagoknak a használati utasításban található kibocsátási adatokkal azonos információkat kell tartalmazniuk.
2.
GÉPEK ÉS KAPCSOLÓDÓ TERMÉKEK EGYES FAJTÁIRA VONATKOZÓ KIEGÉSZÍTŐ ALAPVETŐ EGÉSZSÉGVÉDELMI ÉS BIZTONSÁGI KÖVETELMÉNYEK
Élelmiszer-ipari gépek és kapcsolódó termékek, kozmetikai és gyógyszeripari gépek és kapcsolódó termékek, hordozható kézi vagy kézi irányítású gépek és kapcsolódó termékek, hordozható rögzítő és egyéb összekap­ csoló gépek és kapcsolódó termékek, famegmunkáló és a fához hasonló fizikai tulajdonságokkal rendelkező anyagok megmunkálására alkalmas gépek és kapcsolódó termékek, valamint a növényvédő szerek kijuttatá­ sára szolgáló gépek és kapcsolódó termékek esetében be kell tartani az e fejezetben foglalt valamennyi alapvető egészségvédelmi és biztonsági követelményt (lásd: Általános alapelvek, 4. pont).
2.1.
Élelmiszer-ipari gépek és kapcsolódó termékek, valamint kozmetikai és gyógyszeripari gépek és kapcsolódó termékek
2.1.1.
Általános Az élelmiszer-ipari, valamint a kozmetikai és gyógyszeripari gépeket és kapcsolódó termékeket úgy kell megtervezni és gyártani, hogy el lehessen kerülni minden fertőzés, betegség vagy járvány veszélyét.
Az alábbi követelményeket be kell tartani: a) az élelmiszerekkel, emberi fogyasztásra szánt vízzel, kozmetikumokkal vagy gyógyszerészeti termékekkel érintkező vagy esetleg érintkezésbe kerülő anyagoknak meg kell felelniük a vonatkozó uniós jogi aktu­ sokban megállapított feltételeknek; A gépet vagy kapcsolódó terméket úgy kell megtervezni és gyártani, hogy ezek az anyagok minden használat előtt tisztíthatók legyenek, és ahol ez nem lehetséges, ott egyszer használatos részegységeket kell alkalmazni; b) minden élelmiszerekkel, emberi fogyasztásra szánt vízzel, kozmetikumokkal vagy gyógyszerészeti termé­ kekkel érintkező felület – az eldobható elemek felületének kivételével – legyen: i. sima, és nem lehet rajta barázda vagy bemélyedés, amelyben szerves anyag rakódhat le, és ugyanez érvényes az illesztésekre is; ii. olyan a tervezése és kivitelezése, hogy minimálisra csökkentsék a szerelvényen a kiemelkedéseket, az éleket és a bemélyedéseket; iii.
könnyen mosható és fertőtleníthető, ahol indokolt, eltávolítva a könnyen leszerelhető elemeket; a belső felületeknek íveltnek kell lenniük, hogy alaposan megtisztíthatók legyenek; c) legyen lehetőség az élelmiszerekből, kozmetikumokból és gyógyszerészeti termékekből származó folyé­ kony, gáz- vagy aeroszol anyagoknak és a tisztító, fertőtlenítő és öblítő folyadékoknak a gépből vagy kapcsolódó termékből való teljes eltávolítására (lehetőség szerint a „tisztítás” üzemmódban); d) a gépet vagy kapcsolódó termékeket úgy kell megtervezni és gyártani, hogy el lehessen kerülni bármely anyag vagy élőlény, különösképpen rovarok bejutását vagy bármely szerves anyag felhalmozódását olyan részeken, amelyeket nem lehet tisztítani; e) a gépet vagy kapcsolódó termékeket úgy kell megtervezni és gyártani, hogy el lehessen kerülni az egész­ ségre ártalmas mellékanyagoknak, beleértve a kenőanyagokat, az élelmiszerekkel vagy emberi fogyasztásra szánt vizet, kozmetikumokkal és gyógyszerészeti termékekkel való érintkezésbe kerülését; ahol szükséges, a gépet vagy kapcsolódó termékeket úgy kell megtervezni és gyártani, hogy ellenőrizni lehessen ennek a követelménynek a folyamatos betartását.